
                 REPUBLIKA HRVATSKA 

 BJELOVARSKO-BILOGORSKA ŽUPANIJA

                GRAD GRUBIŠNO POLJE
            JEDINSTVENI UPRAVNI ODJEL
KLASA: UP/I˚-112-03/26-01/9
URBROJ: 2103-5-01/01-26-1
Grubišno Polje, 3. studenog 2026. 

Na temelju članka 5. i 24. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 4/18, 112/19 i 17/25), pročelnik Jedinstvenog upravnog odjela Grada Grubišnoga Polja donosi
RJEŠENJE

    o prijmu u službu na određeno vrijeme
1. Ivan Vujević, OIB: 54695291965, SSS opća gimnazija sa 13 godina, 4 mjeseca i 1 dan ukupnog radnog staža u struci i na odgovarajućim poslovima, prima se u službu na određeno vrijeme od 6 (šest) mjeseci radi obavljanja privremenih poslova, uz probni rad od 2 (dva) mjeseca, na radno mjesto referenta – komunalnog redara u Odsjek za komunalne djelatnosti Jedinstvenog upravnog odjela Grada Grubišnoga Polja.
2. Ivan Vujević nije položio državni ispit II. razine, te je isti dužan položiti u roku od godine od dana početka rada u službi.
3. Ivan Vujević dužan je dostaviti prije početka rada uvjerenje o zdravstvenoj sposobnosti za obavljanje poslova radnog mjesta na koje se prima.
4. Ivan Vujević dostavio je uvjerenje da se protiv njega ne vodi kazneni postupak.
5. Raspored na radno mjesto, datum početka rada, podaci o plaći te drugi podaci propisani Zakonom o službenicima i namještenicima u lokalnoj i područnoj (regionalnoj) samoupravi utvrdit će se rješenjem o rasporedu na radno mjesto.

O b r a z l o ž e n j e
Sukladno važećem Pravilniku o unutarnjem redu Jedinstvenog upravnog odjela Grada Grubišnoga Polja  („Službeni glasnik“ Grada Grubišnoga Polja br. 2/26) za upražnjeno radno mjesto III. kategorije, 11. klasifikacijskog ranga, referent – komunalni redar u Odsjeku za komunalne djelatnosti Grada Grubišnoga Polja propisani su sljedeći uvjeti: SSS gimnazijsko srednjoškolsko obrazovanje ili četverogodišnje strukovno srednjoškolsko obrazovanje, najmanje 1 godina radnog iskustva na odgovarajućim poslovima, položen državni stručni ispit I. razine, poznavanje rada na PC-u.

Pročelnik Jedinstvenog upravnog odjela Grada Grubišnoga Polja objavio je Oglas za prijam u službu na određeno vrijeme na radno mjesto referenta – komunalnog redara, u skladu sa člankom 18. i 19.  Zakona o službenicima i namještenicima u lokalnoj i područnoj (regionalnoj) samoupravi. 
 Oglas za prijam u službu na određeno vrijeme objavljen je putem Hrvatskog zavoda za zapošljavanje, Oglasne ploče Grada Grubišnoga Polja i mrežne stranice Grada Grubišnoga Polja www.grubisnopolje.hr i trajao je od 10. do 19. listopada 2026. godine. 
Sukladno čl. 20. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 04/18, 112/19 i 17/25) pročelnik je imenovao tročlano Povjerenstvo za provedbu postupka oglasa za zapošljavanje na radno mjesto referenta – komunalnog redara. Povjerenstvo je utvrdilo da je do isteka roka za zaprimanje prijava zaprimljeno 4 prijava te da od njih 3 prijave ispunjavaju formalne uvjete oglasa (Zapisnik o otvaranju prijava, KLASA: 112-03/26-01/12, URBROJ: 2103-5-01/01-26-10 od 22. listopada 2026. godine). 

Kandidati koji ispunjavaju formalne uvjete Oglasa su obaviješteni putem web stranice Grada Grubišnoga Polja www.grubisnopolje.hr dana 23. listopada 2026. godine, o vremenu i mjestu održavanju testiranja. Testiranje je održano dana  29. listopada 2026. godine sa početkom u 8,00 sati u prostorijama Razvojne agencije Agro, na adresi Grubišno Polje, Ul. Ivana Nepomuka Jemeršića 37D. Na testiranje su pristupila dva kandidata, Damjan Perković i Ivan Vujević. Budući da treći kandidat nije pristupio testiranju, smatra se da je povukao prijavu na Oglas sukladno članku 22. Zakona o službenicima i namještenicima u lokalnoj i područnoj (regionalnoj) samoupravi. 

Na pisanoj provjeri znanja i održanom intervjuu, Povjerenstvo je utvrdilo da kandidat Damjan Perković nije ostvario dovoljan broj bodova da bi pristupio intervjuu, dok je kandidat Ivan Vujević ostvario dovoljan broj bodova i pristupio je intervjuu. (Zapisnik o provedenom testiranju, KLASA: 112-03/26-01/12, URBROJ: 2103-5-01/01-26-11 od 29. listopada 2026. godine). Povjerenstvo je stoga predložilo pročelniku Jedinstvenog upravnog odjela da se kandidat Ivan Vujević primi u službu na određeno vrijeme na radno mjesto referenta – komunalnog redara, budući da je zadovoljio na provedenom testiranju.
Sukladno čl. 28. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 04/18, 112/19 i 17/25) određuje se probni rad od 2 mjeseca. 
Ivan Vujević nije položio državni ispit II. razine, te ga je isti dužan položiti u roku od godine od dana početka rada u službi sukladno članku 14. Zakona o službenicima i namještenicima u lokalnoj i područnoj (regionalnoj) samoupravi.
Sukladno članku 23.c Zakona o službenicima i namještenicima u lokalnoj i područnoj (regionalnoj) samoupravi Ivan Vujević dužan je dostaviti prije početka rada uvjerenje o zdravstvenoj sposobnosti za obavljanje poslova radnog mjesta na koje se prima, a imenovani je dostavio uvjerenje da se protiv njega ne vodi kazneni postupak.

Slijedom izloženom, te na temelju članka 5. i 24. Zakona o službenicima i namještenicima u lokalnoj i područnoj (regionalnoj) samoupravi (Narodne novine br. 86/08, 61/11, 4/18, 112/19 i 17/25),   pročelnik Jedinstvenog upravnog odjela Grada Grubišnoga Polja riješio je kao izreci ovog rješenja.

 

UPUTA O PRAVNOM LIJEKU
Protiv ovog rješenja može se podnijeti žalba gradonačelniku Grada Grubišnoga Polja u roku od 15 dana od dana primitka ovog rješenja. Žalba se podnosi u pisanom obliku poštom ili neposredno u pisarnici Grada Grubišnoga Polja, a može se  izjaviti i usmeno na zapisnik. 
Žalba ne odgađa izvršenje rješenja o prijmu u službu.

Žalba protiv ovog rješenja oslobođena je plaćanja upravne pristojbe temeljem čl. 9. stavka 2. točke 22. Zakona o upravnim pristojbama (“Narodne novine” br. 115/16 i 114/22). 
                  



                          
           PROČELNIK
                                                                                  
                    Tony Dvoržak, v.r.
DOSTAVITI: 
1. Ivan Vujević, putem javne objave na web stranici www.grubisnopolje.hr.

2. Personalni dosje,

3. Pismohrana.
